
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


SAISTOŠIE NOTEIKUMI
Jūrmalā
	2026. gada
	
	Nr.
	


	
	(protokols Nr. ______ punkts)


Par apbalvojuma „Gada balva kultūrā” organizēšanas kārtību
	Izdoti saskaņā ar Pašvaldību likuma 44. panta otro daļu


I. Vispārīgie jautājumi

1. Saistošie noteikumi (turpmāk – Noteikumi) nosaka Jūrmalas valstspilsētas pašvaldības (turpmāk – Pašvaldība) apbalvojuma „Gada balva kultūrā” (turpmāk – Balva) piešķiršanas, pretendentu pieteikšanas un izvērtēšanas kārtību, kā arī pieteikumu izskatīšanas un lēmumu pieņemšanas kārtību.

2. Balva ir Pašvaldībā augstākais novērtējums kultūras nozarē un ar to izsaka atzinību un novērtē Pašvaldības kultūras dzīves spilgtākos notikumus pašvaldības, valsts un starptautiskā mērogā.
3. Balvas mērķis ir veidot sabiedrībā izpratni par kultūras pozitīvo ietekmi uz kopējiem valsts un Jūrmalas valstspilsētas attīstības procesiem, veicināt sabiedrības līdzdalību kultūras procesu veidošanā un tradicionālās, populārās un inovatīvās kultūras attīstību, kā arī popularizēt Jūrmalu kā radošu pilsētu.

4. Balvu piešķir par iepriekšējā kalendārā gadā Jūrmalas valstspilsētā notikušiem kultūras pasākumiem un Jūrmalas valstspilsētas kolektīvu un mākslinieku sasniegumiem Latvijas un starptautiskos konkursos.
5. Balvas pretendenti ir fiziskas personas – Jūrmalas valstspilsētas kultūras darbinieki, kultūras projektu vadītāji, mākslinieki, producenti, pasākumu atbalstītāji, kā arī Jūrmalas valstspilsētā notikušo kultūras pasākumu organizatori. 
II. Konkursa nominācijas un balvu piešķiršanas kārtība
6. Lēmumu par Balvas piešķiršanu pieņem ar Jūrmalas valstspilsētas pašvaldības izpilddirektora rīkojumu izveidota konkursam pieteikto pretendentu vērtēšanas komisija (turpmāk – Komisija).
7. Balvas piešķiršanas norisi nodrošina Jūrmalas valstspilsētas administrācijas Kultūras nodaļa apstiprinātā budžeta ietvaros. 

8. Komisija ar lēmumu var piešķirt Balvu šādās nominācijās:

8.1. nominācija „Par mūža ieguldījumu Jūrmalas kultūras dzīves veidošanā”, ko pasniedz ar Apbalvojumu par mūža ieguldījumu, piemiņas balvu un naudas balvu 1000,00 EUR apmērā pēc nodokļu nomaksas; 
8.2. nominācija „Gada balva kultūrā”, ko pasniedz ar Goda rakstu, piemiņas balvu un naudas balvu 500,00 EUR apmērā pēc nodokļu nomaksas;
8.3. nominācija „Par izciliem sasniegumiem Jūrmalas, Latvijas un starptautiskajos kultūras pasākumos, popularizējot Jūrmalas vārdu”, ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas;

8.4. nominācija „ Gada radošais kolektīvs” (kori, ansambļi, deju kolektīvi, folkloras, teātra un citi radošie kolektīvi)” ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas;

8.5. nominācija  „Gada cilvēks radošajā kolektīvā” (kolektīva vadītājs, diriģents, režisors, repetitors, koncertmeistars, kormeistars u.c.), ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas;

8.6. nominācija “Par inovatīvu projektu īstenošanu Jūrmalas bibliotēkās un muzejos” ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas;
8.3. 8.7. nominācija „Par spilgtāko kultūras pasākumu bērnu un/vai jauniešu auditorijai Jūrmalā”, ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas.
9. Ja Komisija, izvērtējot pretendentu pieteikumus, konstatē, ka neviens no pretendentiem neatbilst pieteiktās Balvas nominācijas kritērijiem, lēmums par Balvas piešķiršanu attiecīgajā nominācijā netiek pieņemts.

10. Balvas pasniegšanas ceremonija notiek reizi gadā speciāli šim nolūkam rīkotā pasākumā. Pasākums tiek finansēts no Pašvaldības kārtējā gada budžeta līdzekļiem.

11. Komisija, izvērtējot pretendentu pieteikumus, Balvu var piešķirt ne vairāk kā divām personām vienā nominācijā.
11.¹ Naudas balvas tiek izmaksātas, pamatojoties uz Komisijas lēmumu, pārskaitot tās:

11.¹ 1. uz balvas saņēmēja norādīto individuālo bankas norēķinu kontu;

11.¹ 2. Noteikumu 8.4. apakšpunktā noteiktā naudas balva tiek pārskaitīta uz Jūrmalas pašvaldības iestādes norēķinu kontu. Balva tiek piešķirta kolektīva darbības nodrošināšanai, papildus gadā piešķirtajam radošā kolektīva budžetam
III. Pretendentu pieteikšanas kārtība

12. Pretendentus Balvas nominācijām var izvirzīt fiziska vai juridiska persona, papildus iesniedzot dokumentus un informatīvos materiālus, kas pamato pretendenta sasniegumus vai apliecina konkursos iegūto vietu.
13. Informāciju par konkursa „Gada balva kultūrā” izsludināšanu un pieteikuma anketu (1. pielikums) pieņemšanas termiņu Jūrmalas valstspilsētas administrācijas Kultūras nodaļa izsludina līdz kārtējā gada 10. janvārim, publicējot paziņojumu pašvaldības tīmekļvietnē www.jurmala.lv. 
14. Pieteikumi Balvai iesniedzami klātienē Jūrmalas valstspilsētas administrācijas Apmeklētāju apkalpošanas centros – Jomas ielā 1/5, Raiņa ielā 110, Tukuma ielā 20, Jūrmalā, vai nosūtot elektroniski uz e-pasta adresi: kulturas_nodala@jurmala.lv.
IV. Komisija
15. Komisijas sastāvā ir astoņi locekļi, no kuriem viens ir Komisijas priekšsēdētājs. 
16. Komisijas uzdevums ir izvērtēt pretendentu pieteikumus pēc šādiem kritērijiem: 

16.1. pasākuma aktualitāte;

16.2. pasākuma apmeklētība;

16.3. pasākuma atbilstība Noteikumu 8. punktā minētajām Balvas nominācijām.

17. Komisijas darbs netiek atalgots.

18. Komisijai, apmeklējot kultūras pasākumus, ir tiesības izvērtēt to atbilstību Noteikumu 8. punktā minētajām Balvas nominācijām.

19. Jūrmalas valstspilsētas administrācijas Kultūras nodaļa:

19.1. sasauc Komisijas sēdes;
19.2. plāno un organizē Komisijas darbu;
19.3. protokolē Komisijas sēdes.

20. Komisija, izvērtējot saņemtos pieteikumus, lemj par Noteikumu 8. punktā minēto Balvas nomināciju piešķiršanu. Komisijas lēmums ir par pamatu naudas balvas izmaksai.

21. Komisijas sēdes vada Komisijas priekšsēdētājs. Komisijas sēdes ir slēgtas. Komisijai ir tiesības pieaicināt kultūras jomas ekspertus ar padomdevēja tiesībām.

22. Komisija ir lemttiesīga, ja tajā piedalās vismaz divas trešdaļas Komisijas locekļu.

23. Komisijas lēmumi tiek pieņemti atklātā balsošanā ar vienkāršu balsu vairākumu. Balsīm sadaloties, izšķirošais ir Komisijas priekšsēdētāja balsojums.

24. Komisijas sēdes protokolā norāda:

24.1. Komisijas sēdes norises vietu, datumu un laiku;
24.2. Komisijas locekļus un uzaicinātās personas;
24.3. darba kārtības jautājumus;
24.4. skaitliskās balsošanas rezultātus par katru pretendentu;
24.5. pieņemtos lēmumus.

25. Ja Komisijas loceklis ir personīgi ieinteresēts kāda iesniegtā pieteikuma izskatīšanā, viņš par to informē pārējos Komisijas locekļus un nepiedalās šī pieteikuma vērtēšanā;
26. Komisijas sēdes protokolu paraksta Komisijas priekšsēdētājs un protokolētājs.
27. Komisijai iesniegtie dokumenti pēc Balvas piešķiršanas tiek glabāti Kultūras nodaļā saskaņā ar apstiprināto lietu nomenklatūru.
28. Komisija neizpauž informāciju par Balvas piešķiršanu līdz oficiālajai paziņošanai Balvas pasniegšanas ceremonijā.
29. Komisija ievēro fizisko personu datu aizsardzības jomu regulējošo normatīvo aktu prasības un fizisko personu datu aizsardzību. Balvai pieteikto fizisko personu dati un papildu informācija, kas ietverta Balvas piešķiršanas pieteikumā, netiek izpausta trešajām personām bez personas piekrišanas.
30. Komisijai ir pienākums līdz Balvas pasniegšanas ceremonijai saņemt Balvai nominētā pretendenta – fiziskas personas rakstisku piekrišanu viņa personas datu izpaušanai, saskaņojot izpaužamās informācijas apjomu.
31. Komisija var lemt par pateicības raksta un piemiņas balvas piešķiršanu.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
Pielikums

Jūrmalas domes

2026. gada ___________saistošajiem noteikumiem Nr. ____
(protokols Nr. ________ punkts)

PIETEIKUMA ANKETA

konkursam „Gada balva kultūrā”

Pieteicējs__________________________________________________

(juridiska vai fiziska persona)
	1
	Konkursa nominācija


	

	2
	Pretendenta vārds uzvārds


	

	3
	Pretendenta kontakti (e-pasts, tel.nr.)


	

	4
	Pamatojums 
	· Izvirzītā pretendenta sasnieguma apraksts, 
· Pasākuma aktualitāte, izcilība, inovācijas, mērķauditorija pretendenta/pasākuma loma Jūrmalas kultūrvides veidošanā vai Jūrmalas atpazīstamības veidošanā Latvijas, Eiropas vai pasaules mērogā 
· Pasākuma apmeklējums
· Ja pretendentu izvirza nominācijai par mūža ieguldījumu, pieteikumam jāpievieno pretendenta CV.

	5
	Pieteicējs (juridiska vai fiziska persona)


	

	6
	Pieteicēja kontaktinformācija


	


Pielikumā:

Sasniegumu /pasākuma nozīmīguma apliecinājums (pateicības, diplomi u.c.),
vizuālais materiāls:___________________________________

___________________________________________________________________

___________________________________________________________________

___________________________________________________________________

Pieteikuma anketas iesniegšanas laiks (tiks precizēts izsludinot „Gada balva kultūrā” pieteikumu iesniegšanu).
Pieteikuma anketas iesniegšanas vieta: Jūrmalas valstspilsētas administrācijas Apmeklētāju apkalpošanas centros – Jomas ielā 1/5, Jūrmalā; Raiņa ielā 110, Jūrmalā; Tukuma ielā 20, Jūrmalā; vai elektroniski sūtot uz e-pastu: kulturas_nodala@jurmala.lv.

